KOMISSION ASETUS (ETY) N:o 2325/86, annettu 24 päivänä heinäkuuta 1986, jäsenvaltioiden komissiolle toimittamista tiedoista herneiden, härkäpapujen ja makeiden lupiinien alalla



Virallinen lehti nro L 202 , 25/07/1986 s. 0021 - 0022

Suomenk. erityispainos Alue 3 Nide 21 s. 0165

Ruotsink. erityispainos Alue 3 Nide 21 s. 0165



KOMISSION ASETUS (ETY) N:o 2325/86, annettu 24 päivänä heinäkuuta 1986, jäsenvaltioiden komissiolle toimittamista tiedoista herneiden, härkäpapujen ja makeiden lupiinien alalla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon herneitä, härkäpapuja ja makeita lupiineja koskevista erityistoimenpiteistä 18 päivänä toukokuuta 1982 annetun neuvoston asetuksen (ETY) N:o 1431/82(), sellaisena kuin se on viimeksi muutettuna asetuksella (ETY) N:o 1485/85(), ja erityisesti sen 5 artiklan, sekä katsoo, että herneille, härkäpavuille ja makeille lupiineille säädettyjen toimenpiteiden moitteettoman hallinnon varmistamiseksi on tarpeen, että komissio saa jäsenvaltioilta tietoja herneitä, härkäpapuja ja makeita lupiineja koskevien erityistoimenpiteiden yleisistä säännöistä 19 päivänä heinäkuuta 1982 annetussa neuvoston asetuksessa (ETY) N:o 2036/82(), sellaisena kuin se on viimeksi muutettuna asetuksella (ETY) N:o 1832/85(), sekä komission asetuksessa (ETY) N:o 3540/85(), sellaisena kuin se on viimeksi muutettuna asetuksella (ETY) N:o 604/86(), säädettyjen toimenpiteiden täytäntöönpanosta; tämän vuoksi jäsenvaltioiden on toimitettava säännöllisesti komissiolle tietyt hyväksyttyjä järjestöjä, tuotanto- ja markkinatilannetta sekä herneiden, härkäpapujen ja makeiden lupiinien kauppaa koskevat tiedot, on kuitenkin suotavaa rajoittaa tämä tietojen antaminen välttämättömimpään ja ottaa huomioon jäsenvaltioiden hallinnolliset mahdollisuudet, moitteettoman hallinnon vuoksi tässä asetuksessa olisi toistettava jäsenvaltioiden velvoitteet, jotka koskevat määräajoin komissiolle toimitettavia tietoja ja sen vuoksi kumottava komission asetus (ETY) N:o 202/85(), ja tässä asetuksessa säädetyt toimenpiteet ovat kuivarehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Jäsenvaltioiden on annettava komissiolle tiedoksi hyväksymistä seuraavien 30 päivän kuluessa asetuksen (ETY) N:o 2036/82 8 artiklan 2 kohdan mukaisesti hyväksyttyjen järjestöjen nimet ja osoitteet sekä jäsentuottajien määrä. 2 artikla Jäsenvaltioiden on annettava komissiolle tiedoksi viikottain viimeistään perjantaina yhtäältä herneiden ja härkäpapujen ja toisaalta makeiden lupiinien määrät, joihin liittyvä asetuksen (ETY) N:o 2036/82 6 artiklan 4 kohdassa tarkoitettu enna- kolta vahvistettavan tuen todistusta koskeva hakemus on saatu edellisen viikon aikana. Tiedot on annettava erikseen eläinten ravinnoksi ja ihmisravinnoksi tai vastaavaksi tarkoitetuista tuotteista. Jos jäsenvaltio ei joinakin viikkoina kuitenkaan saa tällaisia hakemuksia, velvoitetta antaa tiedot komissiolle viikottain ei sovelleta. Tällöin kyseisen jäsenvaltion on ilmoitettava komissiolle 4 artiklassa tarkoitettuja tietoja toimittaessaan kuukausittaiset tiedot, kaikki ne viikot, joina ei ole saatu yhtään hakemusta. 3 artikla Jäsenvaltioiden on annettava komissiolle tiedoksi erikseen herneiden, härkäpapujen ja makeiden lupiinien määrät, joita koskeva asetuksen (ETY) N:o 2036/82 6 artiklan 1 kohdassa säädetty tunnistamishakemus on jätetty kunkin kuukauden puolikkaan aikana eriteltyinä määrittäin, joille tuki on vahvistettu ennakolta ja joille tukea ei ole vahvistettu ennakolta. Tiedot, jotka koskevat kuukauden 15 ensimmäistä päivää, on ilmoitettava kyseisen kuukauden 25 päivään mennessä ja muita päiviä koskevat tiedot seuraavan kuukauden 10 päivään mennessä. Tiedot on annettava erikseen eläinten ravinnoksi ja ihmisravinnoksi tai vastaavaksi tarkoitetuista tuotteista. Jos jäsenvaltio ei jonkin kuukauden puolikkaalla kuitenkaan saa tällaisia hakemuksia, velvoitetta antaa tiedot komissiolle kahdesti kuussa ei sovelleta. Tällöin kyseisen jäsenvaltion on ilmoitettava komissiolle 4 artiklassa tarkoitettuja kuukausittai- sia tietoja toimittaessaan kaikki ne kuukauden puolikkaat, joina ei ole saatu yhtään hakemusta. 4 artikla Jäsenvaltioiden on toimitettava komissiolle kuukausittain kuukauden loppua seuraavien 30 päivän kuluessa erikseen herneitä, härkäpapuja ja makeita lupiineja koskevat tiedot seuraavasti: P asetuksen (ETY) N:o 2036/82 4 artiklan 2 kohdassa tarkoitettujen myönnettyjen todistusten lukumäärä sekä kyseiset määrät, P määrät, joihin on sovellettu asetuksen (ETY) N:o 3540/85 30 artiklaa, P määrät, joihin on sovellettu asetuksen (ETY) N:o 3540/85 31 artiklaa. 5 artikla Jäsenvaltioiden on toimitettava komissiolle vuosittain 1 päivään marraskuuta mennessä edelliseltä markkinointivuodelta erikseen herneitä, härkäpapuja ja makeita lupiineja koskevat tiedot seuraavasti: P tosiasiallisesti käytetyt määrät asetuksen (ETY) N:o 3540/85 9 artiklan alajaottelujen mukaisesti eriteltyinä sekä hyväksyttyjen käyttäjien kokonaismäärä käyttötavan mukaisesti eriteltynä, P hyväksyttyjen järjestöjen tosiasiallisesti käyttämät määrät asetuksen (ETY) N:o 3540/85 21 artiklan alajaottelujen mukaisesti eriteltyinä, sekä näiden järjestöjen ja jäsentuottajien lukumäärä, P asetuksen (ETY) N:o 2036/82 4 artiklan 1 kohdassa tarkoitettujen jätettyjen toimitusilmoitusten lukumäärä sekä kyseiset määrät. 6 artikla Jäsenvaltioiden on toimitettava komissiolle viimeistään 31 päivänä heinäkuuta 1986 3 artiklassa säädetyt tiedot, jotka koskevat ajanjaksoa 1 päivästä tammikuuta 1986 30 päivään kesäkuuta 1986. Kaksi kertaa kuukaudessa annettavat tiedot eivät ole tarpeen tältä ajanjaksolta. 7 artikla Kumotaan asetus (ETY) N:o 202/85. 8 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1986. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä heinäkuuta 1986. Komission puolesta Frans ANDRIESSEN Varapuheenjohtaja () EYVL N:o L 162, 12.6.1982, s. 28 () EYVL N:o L 151, 10.6.1985, s. 7 () EYVL N:o L 219, 28.7.1982, s. 1 () EYVL N:o L 173, 3.7.1985, s. 3 () EYVL N:o L 342, 19.12.1985, s. 1 () EYVL N:o L 58, 1.3.1986, s. 26 () EYVL N:o L 23, 26.1.1985, s. 22